
Instituția Arhitectului - Șef
Nr. 4104 din 21.04.2022


RAPORT DE SPECIALITATE 

privind modificarea indicatorilor tehnico-economici prin Hotărârea Consiliului Local privind proiectul „Centru Multifuncțional Recreativ ” pentru obținere finanțare prin Programul Operațional Regional, POR, 2014-2020, Axa prioritară 13, prioritatea investiții 9B, Obiectivul specific 13.1 – Îmbunătățirea calității vieții populației în orașe mici și mijlocii din România, pentru obiectivul de investiții



 	Având în vederea faptul că Primăria Municipiului Marghita dorește demararea proiectului de execuție, pentru proiectul cu titlul: „Centru Multifuncțional Recreativ”, finanţat în cadrul Programului Operațional Regional, POR, 2014-2020, Axa prioritară 13, prioritatea investiții 9B, Obiectivul specific 13.1 – Îmbunătățirea calității vieții populației în orașe mici și mijlocii din România, pentru obiectivul de investiții.
	
Luând în calcul:

· Ghidului specific privind regulile și condițiile aplicabile finanțării din fondurile europene 
structurale și de investiții provenite din Fondul European pentru Dezvoltare Regională (FEDR) aferente Programului Operațional Regional 2014-2020;
·  Ordinul Nr. 2050 din 30.12.2021 pentru modificarea și înlocuirea Metodologiei privind 
ajustarea prețurilor aferente materialelor de construcții pentru contractele de achiziție publică / contractele sectoriale de lucrări finanțate prin Programul Operațional Regional 2014-2020, în vederea punerii în aplicare a Ordonanței Guvernului nr. 15/2021 , privind reglementarea unor măsuri fiscal bugetare Metodologie aprobată prin Ordinul ministerului dezvoltării, lucrărilor publice și administrației nr. 1336/ 2021 și pentru modificarea Anexei „Ghidul solicitantului , Condiții generale pentru accesarea fondurilor în cadrul Programului Operațional Regional 2014-2020”, aprobată prin Ordinul ministrului dezvoltării regionale și administrației publice nr. 1021/ 2015;


· Ordinul Ministrului Dezvoltării, Lucrărilor Publice și Administrației nr. 1336/21.09.2021 pentru aprobarea Metodologiei privind ajustarea prețurilor aferente materialelor de construcții pentru contractele de achiziție publică - Beneficiarii contractelor de finanțare încheiate în cadrul Programului Operațional Regional 2014 – 2020 pot ajusta contractele de achiziție publică/contractele sectoriale de lucrări, prin actualizarea prețurilor aferente materialelor conform Metodologiei aprobate prin Ordinul Ministrului Dezvoltării, Lucrărilor Publice și Administrației nr. 1336/21.09.2021. Acest ordin a fost aprobat pentru a pune în aplicare prevederile Ordonanței Guvernului nr. 15/2021 privind reglementarea unor măsuri fiscal bugetare. Pentru a permite operarea cât mai facilă a modificărilor presupuse de actualizarea prețurilor, metodologia este însoțită de tabele de calcul;
· Hotărârea Consiliului Local nr. 31 din 24 Februarie 2020, privind aprobarea Studiului de Fezabilitate și a indicatorilor tehnico-economici pentru obiectul de investiție „CENTRU MULTIFUNCȚIONAL RECREATIV MARGHITA” ;
· Hotărârea Consiliului Local nr. 101 din 10 August 2018, pentru aprobarea proiectului Centru multifuncțional recreativ MARGHITA și a cheltuielilor legate de proiect;
· Art.10 din H.G. 907/2016 ;
· precum și finalizarea Proiectului Tehnic în anul 2022.
Prezentul proiect va avea două componente: - Realizarea unui Centru Multifuncțional Recreativ pentru creșterea calității vieții populației din zonă prin asigurarea unui climat de recreere adecvat; 
· Realizarea unui drum de legătură pentru facilitarea accesului la obiectivul propus din 
strada I.C. Brătianu.
	Terenul aferent construcției Centrului Multifuncțional Recreativ ,identificat cu nr. cad. 102948 are o suprafață de 5.550 mp, iar terenul aferent amenajării drumului de acces, identificat cu nr.cad 100476, în suprafață de 7.252 mp. 
Clădire principală capacitate 350 persoane.
Parcare 50 locuri, dintre care 2 pentru persoane cu dizabilități locomotorii și 16 pentru biciclete.
Drumul de acces – legătura cu strada I.C.Brătianu va avea o lungime de profil de 103,68 m, un progfil de 8,00 mcu carosabil și trotuare și o suprafață totală de 850 mp.

Pentru execuția lucrărilor, solicitantul trebuie să respecte toate criteriile de eligibilitate, în termenele stabilite prin ghid „Ghidul solicitantului , Condiții generale pentru accesarea fondurilor în cadrul Programului Operațional Regional 2014-2020”, aprobată prin Ordinul ministrului dezvoltării regionale și administrației publice nr. 1021/ 2015;

Caracteristici construcție propusă: 
Dimensiunile maxime ale construcției: 73,00 m x 45,18 m
Regim de înălțime: St+P+E
Suprafața construită: 1950,75 mp
Suprafața desfășurată: 3238, 51 mp
Suprafața utilă totală: 2870, 45 mp
Categoria de importanță: “C” – normală
Clasa de importanță: III
Gradul de rezistență la foc: II
Categoria pericol de incendiu: C

Valoarea totală a proiectului de 37.694.795,06 lei inclusiv TVA.
Valoare eligibilă a proiectului: 22.960.210,13 lei inclusiv TVA, din care:
· Contribuţie proprie: 459.204,20 lei inclusiv TVA
· Finanțare nerambursabilă:  22.501.005,93 lei inclusiv TVA.

Valoare neeligibilă a proiectului: 14.734.584,93 lei inclusiv TVA.

Valoarea eligibilă și nerambursabilă este în proporţie de 98 % din valoarea totală a bugetului proiectului.
Durata de implementare a proiectului: 31 luni de la semnarea contractului de finanțare.


Luând în considerare:
- referatul de aprobare al Primarului Municipiului Marghita înregistrat cu nr. 4103/ 21.04.2022;
- prevederile Ordinului Ministrului Dezvoltării, Lucrărilor Publice și Administrației nr. 1336/21.09.2021 pentru aprobarea Metodologiei privind ajustarea prețurilor aferente materialelor de construcții pentru contractele de achiziție publică.

Se aprobă: 
Modificarea indicatorilor tehnico-economici aprobați prin H.C.L. nr. 31 din 24 Februarie 2020, privind aprobarea Studiului de Fezabilitate și a indicatorilor tehnico-economici pentru obiectul de investiție „CENTRU MULTIFUNCȚIONAL RECREATIV MARGHITA”, conform anexei la prezentul raport.




								Arhitect Șef 
				 		    arh. Balog-Tecău Daniela-Maria      

